
PARLAMENTUL REPUBLICII MOLDOVA

LEGE
pentru modificarea şi completarea Legii bugetului asigurărilor sociale de stat pe anul 2010 nr. 129-XVIII din 23 decembrie 2009
Parlamentul adoptă prezenta lege organică.
Articol unic. – Legea bugetului asigurărilor sociale de stat pe anul 2010 nr. 129-XVIII din 23 decembrie 2009 (Monitorul Oficial al Republicii Moldova, 2009, nr.193-196, art. 617) se modifică şi se completează după cum urmează:

1. Articolul 1 va avea următorul cuprins:

„Art.1. – Bugetul asigurărilor sociale de stat pe anul 2010 se aprobă la venituri în sumă de 8379477,3 mii lei şi la cheltuieli în sumă de 8588624,7 mii lei, cu depăşirea cheltuielilor asupra veniturilor de 209147,4 mii lei”.
2. La articolul 13 alineatul (2), după cuvintele „contract individual de muncă” se introduc cuvintele „şi indemnizaţiile de maternitate soţiilor aflate la întreţinerea soţilor salariaţi”.
3. Anexele nr.1 şi nr. 2 vor avea următorul cuprins:

	„Anexa nr.1 

  

Sinteza bugetului asigurărilor sociale de stat 

la venituri şi la cheltuieli pe anul 2010

- mii lei -

	VENITURI – TOTAL
	8379477,3

	I. Venituri proprii
	6033051,0

	1. Venituri curente
	6030351,0

	1.1. Contribuţii de asigurări sociale de stat obligatorii
	6028851,0

	Contribuţii de asigurări sociale de stat obligatorii virate de angajatori
	4719543,4

	Contribuţii individuale de asigurări sociale de stat obligatorii
	1268761,4

	Contribuţii  de asigurări sociale de stat obligatorii individuale, virate de persoanele fizice, proprietari de terenuri agricole
	6893,3

	Contribuţii de asigurări sociale de stat individuale virate de persoanele fizice care au încheiat contract individual
	6132,8

	Contribuţii de asigurări sociale de stat obligatorii, virate de titularii de patentă de întreprinzător
	27520,1

	1.2. Alte venituri din activitatea de întreprinzător şi din proprietate
	1500,0

	Dobînzi aferente soldurilor mijloacelor băneşti ale bugetului asigurărilor sociale de stat la conturile curente în instituţiile bancare
	1500,0

	2. Alte venituri
	2700,0

	II. Transferuri
	2346426,3

	1. Transferuri de la bugetul de stat la bugetul asigurărilor sociale de stat
	2345904,6

	Transferuri de la bugetul de stat la bugetul asigurărilor sociale de stat pentru prestaţii sociale
	1464615,3

	Compensarea diferenţei de tarife de asigurări sociale de stat obligatorii în sectorul agrar
	37689,3

	Transferuri de la bugetul de stat pentru acoperirea deficitului bugetului asigurărilor sociale de stat
	843600,0

	2. Compensarea sumelor anulate a contribuţiilor de asigurări sociale de stat din Fondul de rezervă a Guvernului
	521,7

	

	CHELTUIELI – TOTAL
	8588624,7

	A. Prestaţii de asigurări sociale
	7124009,4

	1. Pensii de asigurări sociale
	5898833,4

	Pensii pentru limită de vîrstă
	4560614,9

	Pensii de invaliditate
	1056250,8

	Pensii de urmaş
	127924,1

	Pensii pentru vechime în muncă
	32011,4

	Pensii deputaţilor
	7120,5

	Pensii membrilor Guvernului
	4138,1

	Pensii funcţionarilor publici
	84407,9

	Pensii aleşilor locali
	8037,7

	Pensii colaboratorilor vamali
	389,7

	Pensii procurorilor şi judecătorilor
	12398,4

	Suma restantă după ce pensionarilor din instituţiile de tutelă şi curatelă li s-a plătit parţial pensia
	5539,9

	2. Indemnizaţii de asigurări sociale
	1008446,6

	Indemnizaţie unică la naşterea copilului, persoanelor asigurate
	22428,8

	Indemnizaţie lunară pentru creşterea copilului pînă la vîrsta de 3 ani, persoanelor asigurate
	251447,5

	Indemnizaţii pentru incapacitate temporară de muncă survenită din cauza unui accident de muncă sau unei boli profesionale
	1050,4

	Indemnizaţii pentru incapacitate temporară de muncă
	453826,1

	Indemnizaţii de maternitate
	178361,2

	Indemnizaţii de invaliditate
	2757,3

	Indemnizaţie de deces din cauza unui accident de muncă sau unei boli profesionale
	79,3

	Ajutor de deces, beneficiarilor de pensii de asigurări sociale
	31464,0

	Ajutor de deces, salariaţilor
	5764,0

	Ajutor de deces, şomerilor
	3,0

	Ajutor de şomaj şi prestaţii de asigurări sociale, şomerilor
	61265,0

	3. Alte prestaţii de asigurări sociale
	10000,0

	Cheltuieli pentru restabilirea sănătăţii prin tratament balneosanatorial şi de reabilitare, persoanelor asigurate
	10000,0

	4. Cheltuieli de organizare şi funcţionare a sistemului public de asigurări sociale
	180433,7

	Cheltuieli pentru distribuirea pensiilor, alocaţiilor, indemnizaţiilor şi compensaţiilor, inclusiv prin mandate poştale
	49657,9

	Cheltuieli pentru deservirea bancară
	15518,1

	Cheltuieli pentru dezvoltarea şi ţinerea Registrului de stat al evidenţei individuale în sistemul public de asigurări sociale
	9984,0

	Cheltuieli pentru întreţinerea Casei Naţionale de Asigurări Sociale
	105273,7

	inclusiv cheltuieli capitale 
	16295,2

	5. Creditare netă
	26295,7

	Rambursarea creditelor acordate în condiţii avantajoase şomerilor şi agenţilor economici în scopul creării locurilor noi de muncă
	 -32,6

	Plăţile de regres şi plăţile periodice capitalizate
	-2500,0

	Restituirea la bugetul de stat a mijloacelor neutilizate în anii precedenţi
	28828,3

	B. Prestaţii de asistenţă socială
	1464615,3

	 

	DEFICIT (–); EXCEDENT (+)
	 -209147,4

	Sursele de finanţare
	209147,4

	 

	Modificarea soldurilor la conturi
	209147,4


 

	Anexa nr.2 

  

Lista programelor incluse în bugetul asigurărilor 

sociale de stat pe anul 2010

- mii lei -

	Programul
	Scopul programului
	Costul programului
	Sursa de finanţare

	
	
	
	bugetul asigurărilor sociale de stat
	bugetul de stat

	1
	2
	3
	4
	5

	90 02. Activităţi pentru susţinerea sistemului de protecţie socială
	Gestionarea bugetului asigurărilor sociale de stat
	195085,2
	180433,7
	14651,5

	90 03. Protecţie în caz de boală sau incapacitate temporară de muncă
	Compensarea venitului pierdut ca urmare a incapacităţii temporare de muncă, a invalidităţii, accidentelor de muncă şi maternităţii
	1702683,2
	1513884,6
	188798,6

	90 04. Protecţie socială la limita de vîrstă
	Compensarea venitului pierdut ca urmare a atingerii vîrstei de pensionare
	4844362,3
	4714658,5
	129703,8

	90 05. Protecţie în caz de pierdere a întreţinătorului
	Acordarea protecţiei sociale urmaşilor în cazul decesului întreţinătorului
	168352,5
	165234,4
	3118,1

	90 06. Protecţia familiei şi a copiilor
	Susţinerea financiară a familiilor cu copii
	627056,6
	452237,5
	174819,1

	90 08. Ocuparea forţei de muncă şi protecţie în caz de şomaj
	Susţinerea financiară a şomerilor
	61265,0
	61265,0
	

	90 10. Protecţie împotriva excluziunii sociale 
	Acordarea asistenţei sociale prin prestaţii sociale pentru persoanele care se află în dificultate
	753581,4
	
	753581,4

	90 12. Susţinerea suplimentară a unor categorii de populaţie
	Susţinerea financiară a persoanelor care au merite deosebite faţă de stat
	209942,8
	10000,0
	199942,8

	TOTAL
	
	8562329,0
	7097713,7
	1464615,3”.


4. Anexa nr. 4 se completează cu poziţia 15 cu următorul cuprins:

„15. Compensaţie socială pentru perioada rece a anului 2010”.

Preşedintele Parlamentului

Nota informativă

la proiectul legii pentru modificarea şi completarea
Legii bugetului asigurărilor sociale de stat pe anul 2010

Proiectul Legii pentru modificarea şi completarea Legii bugetului asigurărilor sociale de stat pe anul 2010 este elaborat cu scopul precizării unor poziţii de venituri şi cheltuieli ale bugetului asigurărilor sociale de stat, în rezultatul examinării executării bugetului asigurărilor sociale de stat în anul 2009 şi în perioada trimestrului I al anului curent şi în legătură cu actualizarea prognozei indicatorilor macroeconomici pentru anul 2010 de către Ministerul Economiei.

Compartimentul „Venituri”, aprobat în sumă de 8011831,7 mii lei se propune a fi precizat pînă la 8379477,3 mii lei sau prin majorare cu 367645,6 mii lei.

Suma aprobată de 5732727,1 mii lei la alineatul „Venituri curente” se precizează prin majorare cu 297623,9 mii lei sau pînă la 6033051,0 mii lei.

La poziţia „Contribuţii de asigurări sociale de stat obligatorii virate de angajatori” suma aprobată de 4495667,4 mii lei se propune a fi majorată cu 223876,0 mii lei sau pînă la 4719543,4 mii lei. Estimarea a fost efectuată reieşind din baza de calcul a contribuţiilor, reflectată în darea de seamă (Forma – 4BASS) privind calcularea şi transferarea contribuţiilor de asigurări sociale de stat obligatorii de către contribuabili pe anul 2009, cu aplicarea creşterii fondului de salarizare, actualizată de către Ministerul Economiei.

Poziţia „Contribuţii  individuale de asigurări sociale de stat obligatorii” se propune a fi precizată de la 1212086,1 mii lei pînă la 1268761,4 mii lei sau prin majorare cu 56675,3 mii lei, din care:

- contribuţiile de asigurări sociale de stat obligatorii datorate de salariaţi se majorează cu 58624,3 mii lei, calculate reieşind din baza de calcul înregistrată în anul 2009 (conform dării de seamă anuală (Forma – 4BASS)) cu aplicarea creşterii actualizate a fondului de salarizare;

- contribuţiile de asigurări sociale de stat obligatorii individuale datorate de persoanele fizice ce desfăşoară activitate pe cont propriu se micşorează cu     1949,0 mii lei, estimarea fiind efectuată reieşind din analiza executării acestui articol în anul 2009.

Poziţia „Contribuţii de asigurări sociale de stat  individuale virate de persoanele fizice, care au încheiat contract individual” se propune a fi precizată de la 2806,8 mii lei pînă la 6132,8 mii lei sau prin majorare cu 3326,0 mii lei. Estimarea a fost efectuată în baza analizei executării acestei poziţii în anul 2009 şi în trimestrul I al anului 2010.

Poziţia „Contribuţii de asigurări sociale de stat obligatorii, virate de titularii de patentă de întreprinzător” se propune a fi precizată de la 20666,8 mii lei pînă la 27520,1 mii lei sau prin majorare cu 6853,3 mii lei. Estimarea a fost efectuată în baza analizei executării acestei poziţii în anul 2009 şi în trimestrul I al anului 2010.

În afară de aceasta, se propune a prevedea la poziţia „Contribuţii de asigurări sociale de stat obligatorii individuale, virate de persoanele fizice, proprietarii de terenuri agricole” suma de 6893,3 mii lei, care reprezintă suma estimată a fi încasată din contul restanţelor acestei categorii de plătitori, înregistrate la situaţia de 01.01.2009, cînd această categorie era asigurată obligatoriu. Suma a fost estimată reieşind din încasările înregistrate la conturile Casei Naţionale de Asigurări Sociale în perioada de 4 luni ale anului 2010.

Compartimentul „Transferuri” se propune a fi precizat de la 2276404,6 mii lei pînă la 2346426,3 mii lei, sau prin majorare cu 70021,7 mii lei, din care:

„Transferurile de la bugetul de stat la bugetul asigurărilor sociale de stat” aprobate în sumă de 2276404,6 mii lei se propune a fi majorate cu 69500,0 mii lei sau pînă la 2345904,6 mii lei, care se constituie din:

- transferuri de la bugetul de stat la bugetul asigurărilor sociale de stat pentru prestaţii sociale, care se majorează de la 1287315,3 mii lei pînă la 1464615,3 mii lei sau cu 177300,0 mii lei;

- transferuri de la bugetul de stat pentru acoperirea deficitului bugetului asigurărilor sociale de stat, care se precizează de la suma aprobată de 951400,0 mii lei pînă  la suma de 843600,0 mii lei sau prin micşorare cu 107800,0 mii lei;

„Compensarea sumelor anulate a contribuţiilor de asigurări sociale de stat din Fondul de rezervă a Guvernului” cu suma de 521,7 mii lei este determinată de Hotărîrea Guvernului nr. 433 din 27 mai 2010 „Cu privire la alocarea mijloacelor financiare”, conform căreia din fondul de rezervă al Guvernului se alocă Casei Naţionale de Asigurări Sociale mijloace financiare pentru compensarea veniturilor ratate ale bugetului asigurărilor sociale de stat, în legătură cu scutirea în anul 2009 a deţinătorilor de terenuri agricole situate după traseul Rîbniţa-Tiraspol de plata contribuţiilor de asigurări sociale de stat obligatorii.  

Compartimentul „Cheltuieli”, aprobat în sumă de 8274844,9 mii lei se propune a fi precizat pînă la 8588624,7 mii lei sau prin majorare cu 313779,8 mii lei.

Cheltuielile  pentru prestaţiile de  asigurări sociale se majorează cu 136479,8 mii lei sau de la 6987529,6 mii lei pînă la 7124009,4 mii lei. Necesitatea modificării sumei cheltuielilor la acest compartiment rezultă din următoarele.

Cheltuielile aprobate la alineatul „Pensii de asigurări sociale” în sumă de 5902210,9 mii lei se propun a fi precizate pînă la 5898833,3 mii lei sau prin micşorare cu 3377,5 mii lei. Micşorarea cheltuielilor respective este condiţionată de indexarea pensiilor la 1 aprilie 2010 cu un procent mai mic - 4,3%, faţă de procentul estimat pentru anul 2010 – 4,65%. 

Procentul indexării pensiilor în anul 2010 de 4,3% a fost determinat reieşind din  indicii real înregistraţi în anul 2009: indicele preţurilor de consum de 100,0% şi creşterea salariului nominal mediu lunar de 108,6%. 

Procentul indexării pensiilor, utilizat în calculele la aprobarea iniţială a bugetului, de 4,65% a fost determinat din indicatorii macroeconomici estimaţi de către Ministerul Economiei pentru anul 2009: indicele preţurilor de consum de 100,3% şi creşterea salariului nominal mediu lunar de 109%.

De asemenea, la modificarea sumei cheltuielilor pentru plata pensiilor a influenţat modificarea mărimii medii a pensiei, care rezultă din circuitul   beneficiarilor, precum şi prevederile Legii nr. 76 din 4 mai 2010 « Pentru modificarea articolului 43 din Legea nr. 156-XIV din 14 octombrie1998 privind pensiile de asigurări sociale de stat ».

Totodată, la unele tipuri de pensii cheltuielile estimate sunt mai mari faţă de cheltuielile aprobate.

Cheltuielile pentru pensiile pentru vechime în muncă se estimează cu 3735,8 mii lei mai mult, cauza fiind creşterea mărimii medii a pensiei, în rezultatul circuitului beneficiarilor. Astfel, la data de 1.07.2009 numărul beneficiarilor constituia 1782 persoane cu pensia medie de 1590,00 lei (utilizată la calculul cheltuielilor aprobate), iar la data de 1.01.2010 numărul beneficiarilor constituia 1571 persoane şi pensia medie 1802,04 lei.

Pentru plata pensiilor deputaţilor se estimează cheltuieli cu 1076,2 mii lei mai mult faţă de suma aprobată. Majorarea este influenţată de aprobarea Legii nr. 76 din 4 mai 2010 « Pentru modificarea articolului 43 din Legea nr. 156-XIV din 14 octombrie 1998 privind pensiile de asigurări sociale de stat », conform prevederilor căreia, asiguraţii care au activat în funcţie de deputat în Parlament, inclusiv  în Sovietul Suprem al R.S.S. Moldoveneşti de legislatura XII-a au dreptul la pensie de deputat conform art. 42-44 ale Legii nr. 156-XIV din 14 octombrie 1998.

În acest context,  la acest alineat au fost estimate cheltuieli suplimentare pentru recalcularea pensiilor persoanelor, care beneficiază de alte tipuri de pensii şi cad sub incidenţa prevederilor Legii nominalizate, precum şi pentru potenţialii pensionari noi în anul 2010.

Cheltuielile pentru pensiile funcţionarilor publici şi judecătorilor şi procurorilor se estimează cu 2941,7 mii lei şi, respectiv, 261,0 mii lei mai mult faţă de suma aprobată. Aceste cheltuieli se explică prin faptul, că la estimarea bugetului aprobat pentru anul 2010 s-a ţinut cont de măsura inclusă în Politica în domeniul protecţiei sociale, elaborată de Ministerul Muncii, Protecţiei Sociale şi Familiei, care prevedea majorarea vîrstei de pensionare pentru aceste categorii de persoane cu 6 luni în fiecare an, începînd cu anul 2010. Pînă la moment nu au fost operate modificări în legislaţie şi ca urmare cheltuielile pentru plata pensiilor sunt mai mari faţă de suma aprobată. 

Cheltuielile aprobate la alineatul „Indemnizaţii de asigurări sociale” în sumă de 897382,2 mii lei se propun a fi precizate pînă la 1008446,6 mii lei sau prin majorare cu 111064,4 mii lei.
Majorarea cheltuielilor la acest alineat este necesară pe următoarele poziţii.

Suma aprobată de 357761,7 mii lei la poziţia „Indemnizaţii pentru incapacitate temporară de muncă” se propune a fi majorată pînă la 453826,1 mii lei sau cu 96064,4 mii lei. 

Calculul cheltuielilor respective pentru bugetul aprobat a fost efectuat, ţinîndu-se cont de măsura inclusă în Politica în domeniul protecţiei sociale, care prevedea perfecţionarea mecanismului de acordare a dreptului la indemnizaţii pentru incapacitate temporară de muncă prin modificarea modului de calculare a indemnizaţiei date (1 zi de incapacitate temporară de muncă - din contul persoanei asigurate, următoarele 2 zile – din contul angajatorului şi începînd cu a 4-a zi de incapacitate - din mijloacele bugetului asigurărilor sociale de stat). Pînă în prezent nu au fost operate modificări în legislaţie, astfel că este necesar de a aproba mijloace financiare suplimentare pentru acoperirea plăţii respective.

Cheltuielile aprobate pentru plata Ajutorului de şomaj şi prestaţiilor de asigurări sociale, şomerilor în sumă de 46265,0 mii lei  se propun a fi majorate cu 15000,0 mii lei sau pînă la 61265,0 mii lei. 

Conform estimărilor efectuate de către Agenţia Naţională pentru Ocuparea Forţei de Muncă, această majorare se datorează creşterii numărului beneficiarilor de ajutor de şomaj şi prestaţii de asigurări sociale şomerilor. Pentru anul 2010 a fost planificat un număr de 10000 de beneficiari, iar în trimestrul I al anului au beneficiat de ajutor de şomaj  7449 persoane.
Cheltuielile de organizare şi funcţionare a sistemului public de asigurări sociale, aprobate în sumă de 180469,1 mii lei se micşorează cu 35,4 mii lei, care reprezintă micşorarea cheltuielilor pentru distribuirea plăţilor (cu 27,0 mii lei) şi deservirea bancară (cu 8,4 mii lei), cauzată de precizarea sumei cheltuielilor pentru prestaţiile de asigurări sociale.

La alineatul „Creditare netă” se introduce o poziţie nouă „Restituirea la bugetul de stat a mijloacelor neutilizate în anii precedenţi” cu suma de 28828,3 mii lei. Din această sumă,  6728,3 mii lei reprezintă soldul neutilizat al mijloacelor bugetului de stat, transferate pentru plata prestaţiilor de asistenţă socială, iar 22100,0 mii lei reprezintă suma mijloacelor financiare, care, la solicitarea Ministerului Finanţelor, urmează a fi restituite din bugetul asigurărilor sociale de stat la bugetul de stat, potrivit Raportului de audit al Curţii de Conturi privind executarea bugetului asigurărilor sociale de stat pe anul 2009.
Cheltuielile  pentru prestaţiile de asistenţă socială se propun a fi precizate de la 1287315,3 mii lei pînă la 1464615,3 mii lei sau prin majorare cu 177300,0 mii lei.

Cheltuielile aprobate pentru compartimentul „Pensii” în sumă de 123470,6  mii lei se propun a fi majorate cu 5057,0 mii lei.


Majorarea cheltuielilor pe acest compartiment este influenţată de creşterea cheltuielilor pentru plata  pensiilor funcţionarilor publici cu 4948,9 mii lei. Majorarea cheltuielilor se datorează excluderii măsurii politice, incluse la aprobare, de majorare a vîrstei de pensionare pentru funcţionarii publici şi judecători şi procurori cu 6 luni în anul 2010. 


Majorarea cheltuielilor pentru plata pensiilor deputaţilor cu 826,6 mii lei, este generată de prevederile Legii nr.76-XVIII din 4 mai 2010 pentru modificarea articolului 43 din Legea nr.156-XIV din 14 octombrie 1998 privind pensiile de asigurări sociale de stat, potrivit cărora deputaţii în Parlament de legislatura a XII-a, inclusiv în Sovietul suprem al R.S.S. Moldoveneşti de legislatura a XII-a sunt egalaţi în drepturi (condiţii unice de pensionare) cu deputaţii în Parlament de legislaturile posterioare.


Cheltuielile aprobate pentru compartimentul „Alocaţii” în sumă de 245973,6 mii lei se propun a fi micşorate cu 724,4 mii lei. Diminuarea cheltuielilor pe acest compartiment este cauzată de soldul mijloacelor financiare format în trimestrul I al anului 2010 la poziţia „alocaţii sociale”.


Cheltuielile aprobate pentru compartimentul „Indemnizaţii” în sumă de 162858,2 mii lei se propun a fi majorate cu 12661,4 mii lei sau pînă la 175519,6 mii lei. Majorarea cheltuielilor pe acest compartiment este influenţată de creşterea, în trimestrul I 2010, a numărului de beneficiari de indemnizaţii unice la naşterea copilului şi de indemnizaţii lunare pentru creşterea copilului pînă la vîrsta de 1,5 ani comparativ cu numărul planificat pentru această perioadă. Astfel, la situaţia de 1.04.2010 numărul beneficiarilor de indemnizaţii unice a constituit – 7081 persoane (planificat 6380 persoane) şi numărul beneficiarilor de indemnizaţii lunare pentru creşterea copilului pînă la vîrsta de 1,5 ani a constituit 40431 persoane (planificat 38340 persoane).


Cheltuielile aprobate pentru compartimentul „Compensaţii” în sumă de 477499,1 mii lei se propun a fi majorate cu 88995,5 mii lei.


Creşterea cheltuielilor pe acest compartiment este influenţată de prevederile Legii nr.15-XVIII din 26 februarie 2010 privind compensaţiile sociale în perioada rece a anului 2010, potrivit căreia persoanelor şi familiilor defavorizate în perioada rece a anului se acordă compensaţii sociale. 


Cheltuielile aprobate pentru compartimentul „Ajutoare băneşti” în sumă de 204117,8 mii lei se propun a fi majorate cu 77785,7 mii lei. Majorarea cheltuielilor pe acest compartiment este cauzată de estimarea pentru anul 2010 a unui număr mai mare de beneficiari de  ajutor social.


Majorarea cu 1927,6 mii lei a cheltuielilor pentru servicii bancare şi poştale ester direct influenţată de majorarea cheltuielilor pentru prestaţii sociale.


Pentru acoperirea diferenţei pensiei stabilite pînă la pensia minimă pentru beneficiarii de pensii de asigurări sociale au fost aprobate cheltuieli în sumă de 40980,9 mii lei, conform estimărilor, sunt necesare cheltuieli în sumă de 42702,2

mii lei sau cu 1721,3 mii lei mai mult. Această majorare este condiţionată de executarea în trimestrul I 2010 a acestei poziţii şi de tendinţa de creştere a numărului de beneficiari. Astfel, la situaţia de 1.01.2010 numărul beneficiarilor a constituit 14971 persoane, iar la 1.04.2010 – 17207 persoane sau cu 2236 beneficiari mai mult.


Cheltuielile aferente includerii în stagiul de cotizare a perioadelor necontributive au fost aprobate, în baza prevederilor legale (Legea nr.156-XIV din 14 octombrie 1998 privind pensiile de asigurări sociale de stat), în sumă de 19691,2 mii lei. Ţinînd cont de faptul că actul normativ ce reglementează această plată (regulament) nu este la moment aprobat suma se propune a fi precizată pînă la 9378,7 mii lei sau cu 10312,5 mii lei mai puţin.


Compartimentul cheltuieli pentru prestaţii de asistenţă socială, finanţate din mijloacele bugetului de stat se completează cu un alineat nou „Cheltuieli pentru modificarea softului „Evidenţa alocaţiilor asistenţei sociale”  cu suma de 188,4 mii lei. 
Reieşind din estimarea veniturilor şi cheltuielilor totale ale bugetului asigurărilor sociale de stat pe anul 2010, rezultatul financiar anual va constitui deficitul în sumă de 1 052747,4 mii lei. Reieşind din posibilităţile bugetului de stat, se prevede acoperirea deficitului bugetului asigurărilor sociale de stat în sumă de 843600,0 mii lei sau cu 107800,0 mii lei mai puţin faţă de suma aprobată.

Bugetul asigurărilor sociale de stat pe anul 2010 se estimează cu o depăşire a cheltuielilor asupra veniturilor în sumă de 209147,4 mii lei.

Indicii bugetului asigurărilor sociale de stat precizaţi în proiectul prezentat corespund indicilor stabiliţi în cadrul negocierilor cu misiunea FMI din 11 mai 2010.

